hu hu hu hu hu hu hu hu hu hu jbo hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu
Binance emulátor, szimulátor, guberátor - Lusta Oroszlán
Az előző részben az alap stratégiáról esett szó mely biztos alapot nyújt egy sikeres kereskedéshez. Most inkább egy kicsit technikaibb jellegű bejegyzés következik.
A bot tesztelés egyik alapja a megbízható háttérrendszer. Mivel a Binance nem rendelkezik api szinten éles adatokra épülő demo funkcióval ezért egy ilyet (is) le kellett fejleszteni. Az ezzel kapcsolatos kritériumok a következők voltak:
Éles adatokkal működjön (ez Binance API-ból jön)
Ha elküldöm a rendszernek, hogy venni akarok, akkor azt regisztrálja, tárolja és tartsa nyilván az aktuális pozícióm.
Lehessen benne módosítani a tőkeáttétet
Lehessen bővíteni/szűkíteni a pozíciót, vagyis lehessen újabb és újabb likviditás bevonással építeni a pozíciót vagy zárni egy részét.
Egy megadott célárat elérve a pozíció záródjon le és erről legyen egy eredmény
Tudjon likvidálni ha elfogy a tőke
Könnyen lehessen indítani, legyen valami áttekinthető kimenete
Kezelje a tranzakciós díjakat
Ha szükséges mentse adatbázisba az eredményeket.
Nagyjából ezeket sikerült is megvalósítani. Egyedül a likvidálás az, ami nem tökéletes, mert semmi kedvem nem volt a Binance algoritmusát lemásolni, ugyanis elég bonyolult. Ehelyett egy saját képlettel oldottam meg ami egy kicsit hamarabb likvidál, mint a Binance tenné. A szimulátor lényege, hogy bármilyen stratégia ráprogramozható, csak azt várja paraméterben, hogy adott pillanatban akarok-e vásárolni, ha igen milyen összegért, milyen tőkeáttéttel és milyen árfolyamon szeretném ha záródna a pozíció. A szimulátor semmilyen stratégiával nem törődik, a beadott igényeket rögzíti és számolgatja a pozíció értékét és ha kell zárja azt vagy likvidál (kb ahogy a Binance is csinálja). A stratégia programozása a szimulátoron kívül történik. Mondjuk egy egyszerű esetet vegyünk: amikor a BTC árfolyama elér 30.000 USD-t vásárolni szeretnék 1x tőkeáttéttel 10 USD értékben BTC-t és azt szeretném ha 30.300 USD-s árfolyamnál (ez 1% emelkedés) lezáródna a pozíció. A szimulátor addig fut, amíg ez nem teljesül vagyis amíg a Binance-tól nem kap egy 30.300 USD-s árat. Futás közben bármikor módosítható a stratégia vagyis vehetek még 10 USD-ért BTC-t vagy dönthetek úgy, hogy elég lesz 30.001 USD-s árfolyam is mert inkább megelégszek kisebb haszonnal.
Mivel csak egy rövid ideig izgalmas real-time nézegetni a tesztelés eredményét ezért egyrészt készítettem egy rendszert, ami folyamatosan menti a Binance futures párok árfolyamát (2 másodpercenként, teszteléshez első körben ez is bőven elég) másrészt a bot futtatása lehetséges nem aktuális, hanem múltbéli adatokra is egy egyszerű dátum, időpont megadással. Így a leprogramozott stratégia a szimulátorral együttműködve ad egy eredményt.
Az előző részben vázolt stratégia, miszerint a bot percenkén vásárol fix 10 USD értékben 20x tőkeáttéttel adott kriptovalutából és 10% hasznot vár, ilyen eredményeket hozott:
Jól látható, hogy volt ami szinte azonnal teljesült és volt ami elhúzódott. A Binance alapból a pozíciót egyben kezeli de itt bontva láthatóak, hogy látszódjon mi történt 1-1 vásárlással. Természetesen voltak likvidálások is. Egy kicsit hosszabb stratégia futtatásról itt egy videó is (felgyorsítva), hogy lehessen látni hogy is működik valójában:
Több 1000 többnyire véletlenszerűen indított teszt után a konklúzió az, hogy a stratégia meglepően jól teljesített ahhoz képest mennyire egyszerű. Két nagyon fontos tanulság szűrhető le:
A stratégia nem rossz, nyugodt vagy egyértelműen bika piacon nagyon jól teljesít, azonban amint van egy korrekció, nagyon nehezen dolgozza le az esést. Épp ezért a startégia tekintetében mindenképp azt kell megvalósítani, hogy a bot felismerje ha épp esik a piac és takarékoskodva a tőkével az esés alját eltalálva kell pozíciót építeni.
A másik sarkalatos pont a bot indításának ideje. A megfelelő pillanatban indított bot nyeresége szinte azonnal teljesül és nincs szükség semmilyen stratégia alkalmazására. A következő részben ezt fogjuk kicsit részletesebben kivesézni.
Előző bejegyzésInlock – az inlockról röviden
Következő bejegyzésAmi ma jó üzlet, az holnap is az lesz.
A honlap további használatához a sütik használatát el kell fogadni.